hu es es ca hu de hu hu hu hu hu hu hu hu hu hu hu hu ca hu hu hu it hu hu hu hu hu hu gu en km hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu en hu hu
Magyar Parasport Napja 2021 LÉLEKMOZGATÓ PROGRAM
A Magyar Országgyűlés 2017-ben, egyhangúlag, tartózkodás és ellenszavazat nélkül határozatába foglalta a magyar parasport hagyományainak és sikereinek minden évben, február 22-én történő megünneplését.
A Magyar Paralimpiai Bizottság (MPB) és a Fogyatékosok Országos Diák-, Verseny- és Szabadidősport Szövetsége (FODISZ) a parasportok és a parasportolók megünneplésére készülve - LÉLEKMOZGATÓ programjával -,
ismét együttműködésre, megemlékezésre hívja Magyarország óvodáit, iskoláit, önkormányzatait!
A regisztrációs felületeket már megnyitottuk, sok szeretettel várjuk a csatlakozásokat!
A MAGYAR PARASPORT NAPJA 2021 LÉLEKMOZGATÓ PROGRAMHOZ
Segédletek, rajzok, kifestők óvodás, kisiskolás korosztály számára
Segédletek LÉLEKMOZGATÓ osztályfőnöki órákhoz, érzékenyítő beszélgetésekhez
és elméleti LÉLEKMOZGATÓ testnevelés órákhoz
A Magyar Parasport Napja Lélekmozgató osztályfőnöki óráit, beszélgetéseit, érzékenyítő foglalkozásait segítve készítettünk egy videós prezentációs anyagot, melyet sok szeretettel ajánlunk a pedagógusok, foglalkozásszervezők figyelmébe.
A 31 perces videóban a Szabó László, a Magyar Paralimpiai Bizottság (MPB) és a Fogyatékosok Országos Diák-, Verseny- és Szabadidősport Szövetségének (FODISZ) elnöke beszél a Magyar Parasport Napjáról, a magyar parasport mozgalom múltjáról, jelenéről és a parasportoló példaképekről.
A videó második felében Boronkay Péter, kétszeres világ- és háromszoros Európa-bajnok paratriatlonista meséli el saját történetét, sportélményeit és eredményeit, motivációit, kapcsolódását a parasporthoz.
Az MPN2021 videó-előadás ide kattintva érhető el:
Magyar Parasport Napja előadás prezentációs anyaga és tanári segédlete, háttéranyaga, melynek segítségével a pedagógusok önállóan tudnak tájékoztató előadást, Lélekmozgató órát megtartani a diákok számára a parasport mozgalomról, a parasportolókról, a parasportokról és a fogyatékosok világáról.
MPN2021 előadás prezentációs anyaga
MPN2021 előadás, tanári segédlete, háttéranyaga
Az előadáshoz készítettünk egy kvízjátékot, melyet kitöltve a diákok számot is adhatnak frissen megszerzett tudásukról.
(A kvíz kitöltése után a rendszer automatikusan kiküldött válaszüzenetében a helyes megoldások pdf. formátumban elérhetők, így a diákok ellenőrizhetik, hogy helyesen válaszolták-e meg a kérdéseket.)
Segédlet LÉLEKMOZGATÓ gyakorlati testnevelés órák, sportfoglalkozások megtartásához
A Magyar Parasport Napján kilencféle parasportágat: boccia, csörgőlabda, floorball, kerekesszékes kosárlabda, padlóhoki, parafekvenyomás, ülőröplabda, vakfutás segítővel és a vakfoci sportágakat ajánljuk a pedagógusok, programszervezők figyelmébe. Valamint további két inkluzív sportág  - a baskin és a tchoukball - leírása is bekerült a sportági kiadványba, melyeket szintén kipróbálásra javaslunk.
LÉLEKMOZGATÓ sportági kiadvány, segédlet PARASPORTÁGAKRÓL
Pályázatok beküldési határideje a járványügyi helyzetre tekintettel MEGHOSSZABÍTVA!!!: (2021. március 22. helyett) 2021. ÁPRILIS 30.
MPN2021 LÉLEKMOZGATÓ MONTÁZSPÁLYÁZAT - ÓVODÁSOKNAK
MPN2021 LÉLEKMOZGATÓ RAJZPÁLYÁZAT - ÁLTALÁNOS ISKOLÁSOKNAK
MPN2021 LÉLEKMOZGATÓ ESSZÉPÁLYÁZAT - KÖZÉPISKOLÁSOKNAK
MPN2021 LÉLEKMOZGATÓ FOTÓPÁLYÁZAT - AMATŐR ÉS PROFI FOTÓSOKNAK
Kérjük, kövessék a program FB oldalát, ahová minden friss információ felkerül az idei Magyar Parasport Napja eseménysorozattal kapcsolatban!